SAMART คว้างานกล้องวงจรปิด “กอ.รมน.” รับเงินกว่า 600 ล้าน
SAMART คว้างานเช่าระบบป้องกันความปลอดภัยเขตเมือง (ระยะที่ 2) ด้วยระบบกล้องโทรทัศน์วงจรปิด (CCTV) ในเขตพื้นที่ 6 อําเภอ จาก “กอ.รมน.” มูลค่า 609.90 ลบ. จ่อเซ็นสัญญาภายใน 7 วัน
SAMART คว้างานกล้องวงจรปิด CCTV จาก “กอ.รมน.” มูลค่ากว่า 600 ลบ. จ่อเซ็นสัญญาภายใน 7 วัน
26 ต.ค. 2565

บริษัท สามารถคอร์ปอเรชั่น จํากัด (มหาชน) หรือ SAMART ระบุว่า บริษัท วิชั่น แอนด์ ซีเคียวริตี้ ซีสเต็ม จํากัด (VSS) ซึ่งเป็นนบริษัทย่อยที่บริษัทฯ ถือหุ้นร้อยละ 73 ได้รับหนังสือแจ้งผลการตกลงเช่าระบบป้องกันความปลอดภัยเขตเมือง (ระยะที่ 2) ด้วยระบบกล้องโทรทัศน์วงจรปิด (CCTV) ในเขตพื้นที่ 6 อําเภอ สนับสนุนกองอํานวยการรักษาความมั่นคงภายในราชอาณาจักร ภาค 4 ส่วนหน้า เมื่อวันที 25 ตุลาคม 2565 เพื่อตกลงเช่าระบบดังกล่าว โดยมีมูลค่างานรวมทั้งสิ้น 609,900,870 บาท (รวมภาษีมูลค่าเพิ่ม) และขอให้ VSS นําส่งเอกสารหลักฐานที่เกี่ยวข้อง เพื่อประกอบการจัดทำสัญญาเช่าภายใน 7 วัน นับถัดจากวันที่ได้รับหนังสือแจ้งผลการตกลงเช่าดังกล่าว